የጃፓኑ ጠቅላይ ሚኒስትር  ኪም ጆንግ ኡንን ከማግኘታቸው በፊት ዋሽንግተን እንደሚያቀኑ ተገለጸ
             የጃፓኑ ጠቅላይ ሚኒስትር ሺንዞ አቤ የሰሜን ኮሪያው መሪ ኪም ጆንግ ኡንና ዶናልድ ትራምፕ በመጪው ማክሰኞ በሲንጋፖር ለመገናኘት ካስቀመጡት ቀነ ቀጠሮ አስቀድሞ ወደ አሜሪካ ለማቅናት መወሰናቸው ተገልጸዋል፡፡በቀጠሯቸው ትራምፕና ኪም በሰሜን ኮሪያ የኒውክሌር መርሐ ግብር ዙርያ እንደሚመክሩ የሚጠበቅ ሲሆን በዋናነት ጃፓን ይመለከተኛል በምትላቸው የፀጥታ ጉዳዮች ላይ ከትራምፕ ጋር አንደሚነጋገሩ ተገልጸዋል፡፡በሌላ በኩል በተመሳሳይ እለት እና ሰዓት የሲንጋፖር የውጪ ጉዳይ ሚኒስትር ቪቪያን ባላክሪሽናን የፒዮንግ ያንግ አቻቸውን ሪንግ ዮንግ ሆን ያገኛሉ ተብሎ ይጠበቃል፡፡ሺንዞ አቤ ትራምፕ ወደ ስልጣን ከመጡበት ጊዜ አንስቶ በተደጋጋሚ በአለም አቀፋዊ ጉዳዮች ላይ ሲመክሩ ቆይተዋል፡፡አሜሪካ ከሰሜን ኮሪያ ጋር በአውሮፓዊያኑ 2015 ከገባቸው የኒውክለር ስምምነት ማዕቀፍ መውጣቷ የሚታወስ ሲሆን ቶኪዮ ፍላጎቷ ከግምት ውስጥ እንዲገባ ፍላጎት እንዳላት አስታውቃለች፡፡አቤ ወደ ዋሺንግተን ከማቅናታቸው ቀደም ብሎም ትራምፕ የሰሜን ኮሪያን የኒውክሌር ማበልፀግ መርሀ ግብርና የሚሳኤል መሳሪያ አወጋገድ አበክረው ለመምከር እንደሚፈልጉ ከወዲሁ ተናግረዋል፡፡ጃፓን በቅርብ አመታት ፒዮንግ ያንግ ያለ እውቅና በድንበሬ አካባቢ ተምዘግዘጊ ሚሳኤል ተኩሳለች የሚል ክስ የምታቀርብ ሲሆን አልፎም ወደ ኋላ ተመልሳ በ1970ዎቹና 80ዎቹ ለስለላ መረብ አንዲረዳት የጃፓን ቋንቋ ተናጋሪ ዜጎቿን አንዳገተችባት ትጠቅሳለች፡፡እስካሁን ባለው ሂደት ሰሜን ኮሪያ የ13ቱን አምና ብትቀበልም ቁጥሩ ከዛም ሊልቅ እንደሚችል ከጃፓን በኩል ክስ ይቀርብባታል፡፡የሲንጋፖር ድርድር በትራምፕና በኪም መካከል በቃላት ጦርነት ምክንያት ሊቀር እንደሚችል ስጋት አሳድሮ የነበረ ቢሆንም የመገናኛ ብዙሓን የክፍለ ዘመኑ ቁንጮ ያሉት ድርድር በጣት የሚቆጠሩ ቀናት ብቻ ቀርተውታል፡፡በአስራኤል ኮንፌረንስ ተሳትፎ ላይ የሚገኙት የትራምፕ ህግ ጠበቃ ሩዲ ጉሊያኒ የሰሜን ኮሪያ መሪዎች ድርደሩ እንዳይቀር ተማፅኖ ስለማቅረባቸው ተናግረዋል፡፡ለድርድሩ ዋሺንግተን በተጠንቀቅ ስለመዘጋጀቷ ያስረዱት ጠበቃው በሰጡት አስተያየት በሰሜን ኮሪያ በኩል የቀረበ ምላሽ የለም፡፡ (ቢቢሲ)